Holzdorf (Vajmaro)

neredonita ŝtelitaĵo troviĝante en Leningrado]] 
**Holzdorf** estis ĝis 1994 parto de memstara Legefeld: tiam ĝi kun Legefeld ekapartenis al Vajmaro, Germanujo. Gravegas tie la **landbieno de Holzdorf** (germane: *Landgut Holzdorf*) kun parko. La komplekso estas monumentprotektotaĵo. Posedanto nuna estas la diakoneca branĉo de la evangelia Eklezio.

Intertempe fariĝis bredado de ŝafoj. La oficiala agrikulturuza nomo estas *Landgut Weimar* disponante pri pli ol 1700 hektaroj da agroj. Dum GDR-tempo partoj estis klerigada, infanhejma kaj instruada (POS/Politeknika supera lernejo kun klasoŝtupoj 5 ĝis 10). 

## Historio
La tuto ĝuis pri unua mencio *Halsdorf* en 1271; en la 14-a jarcento posedantis la grafoj de Orlamünde. En 1333 la tuto respondeco pri la kirko venis en la manojn de Oberweimar; post parta dezertiĝo registroj de 1500 ne plu menciis la lokon. 
### Artaĵkolektado
Konserviĝis apud bieno kiel farmejo kun kvar flankoj ankaŭ senjorejo; ĉi-lastan alikonstruigis en la 1917-a jaro Otto Krebs, industriulo el Mannheim, por siaj artaĵoj. Ĝi datumas de inter 1690 kaj 1750. Ĝis 1874 posedantoj de la bieno estis estintaj la Weitzenberg-oj, rektaj praidoj de Lucas Cranach la Maljuna.  Meze de la teritorio staras tri grandaj gisferaj sonoriloj kiuj nomiĝas "Herder", Bach kaj "Luther". 

Post la iama kavalirbieno aranĝis en la 1920-aj jaroj la frankfurta pejzaĝarĥitekto Franz Wirtz parkon kun pavilonoj kaj naĝlageto - ĝi taksendas altranga ĝardena monumento. Okulfrapaj estas multaj senfiguraj sokletoj sur kiuj iam kuŝis figuroj i.a. de Edgar Degas, Lehmbruck kaj Constantin Meunier. Ili estis aŭ demolitaj aŭ ŝtelitaj aŭ envicigitaj en aliajn (berlinajn) kolektojn aŭ venditaj aŭkcie.

Fokusometo de Krebs estis pri verkoj de impresionismo, novimpresionismo (Cézanne, van Gogh, Gauguin), plastikoj (ekz. de Degas, Maillol). La valoro de la kolektoj estas giganta kaj Krebs instalis specialajn trezorejojn dome. En 1935 la nazioj ŝanĝis ordonis pendigi belgajn gobelinojn anstataŭ la impresionismaj verkoj.
En aprilo 1945 liberigis la vilaĝon la Usona Armeo. Muzea direktoro Scheidig sukcese disde Holzdorf retransportis la arkivon de Max Reger. Liaj tentoj savi la artokolekton (98 bildoj, 18 plastikoj lau listo) fiaskis, ĉefe pro la veto de marŝalo Vasilij Ivanoviĉ Ĉujkov. La artkolektojn de Krebs en la senjorejo ŝtelis la sovetiaj okupantoj en la 1949-a jaro  kaj estas nun en la Muzeo Ermitejo. En la 1980-aj jaroj sukcesis rekonstrui almenaŭ kelkajn erojn de la parko. Por la mecenato Krebs oni nomis tie straton *Otto-Krebs-Weg*; proksimas la strato *Landgutallee* kio ankaŭ referencas la bienon.

### Muzikofaro
Ankaŭ muziko estis flegata je Holzdorf. En la 1920-a jaroj vizitis plurfoje Adolf Busch tiun ĉi lokon kun sia arĉa kvarteto. En 1930 la partnerino de Krebs kaj pianistino Frieda Hodapp retiriĝis al Holzdorf. Ŝi instruadis surloke post la morto de la edzo (1941).

## Trafiko 
La holzdorf-anoj havas propran haltejon ĉe la 25 kilometrojn longa Ilmtal-fervojo kun po unu vagonaron al Vajmaro kaj Kranichfeld por horo (RB 26 de Erfurter Bahn). En 2003 okazis tre proksime gravega akcidento kraŝa kun mortinto kaj 28 parte grave vunditoj.

## Literaturo 
* Hans-Joachim Leithner: *Gärten in Weimar und Parkanlagen im Weimarer Umland*, Weimar 2021, p. 168 ss.

## Eksteraj ligiloj 
* prezentado fare de Weimar-Lese.de 
## Notoj 
Kategorio:Konstruaĵoj en Vajmaro
Holzdorf